CELEX: 62018TN0019
Language: el
Date: 2018-01-19 00:00:00
Title: Υπόθεση T-19/18: Προσφυγή της 19ης Ιανουαρίου 2018 — Δημοκρατία της Λιθουανίας κατά Ευρωπαϊκής Επιτροπής

26.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 112/33
            
         Προσφυγή της 19ης Ιανουαρίου 2018 — Δημοκρατία της Λιθουανίας κατά Ευρωπαϊκής Επιτροπής
   (Υπόθεση T-19/18)
   (2018/C 112/43)
   Γλώσσα διαδικασίας: η λιθουανική
   
      Διάδικοι
   
   
      Προσφεύγουσα: Δημοκρατία της Λιθουανίας (εκπρόσωποι: D. Kriaučiūnas, R. Krasuckaitė, R. Dzikovič, G. Taluntytė, V. Vasiliauskienė, M. Palionis και A. Dapkuvienė)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               1.
            
            
               να ακυρώσει την εκτελεστική απόφαση (ΕΕ) 2017/2014 της Επιτροπής, της 8ης Νοεμβρίου 2017, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ), στο μέτρο που επιβάλλει στη Λιθουανία δημοσιονομική διόρθωση ποσού 9 745 705,88 ευρώ σε σχέση με δαπάνες συνδεόμενες με χρηματοδότηση από το Ευρωπαϊκό Γεωργικό Ταμείο Αγροτικής Ανάπτυξης·
            
         
               2.
            
            
               να ακυρώσει την εκτελεστική απόφαση (ΕΕ) 2017/2014 της Επιτροπής, της 8ης Νοεμβρίου 2017, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ), στο μέτρο που επιβάλλει στη Λιθουανία δημοσιονομική διόρθωση ποσού 546 351,91 ευρώ σε σχέση με δαπάνες συνδεόμενες με χρηματοδότηση από το Ευρωπαϊκό Γεωργικό Ταμείο Εγγυήσεων και το Ευρωπαϊκό Γεωργικό Ταμείο Αγροτικής Ανάπτυξης·
            
         
               3.
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει τους ακόλουθους λόγους.
   
               I.
            
            
               Επιβάλλοντας διόρθωση ποσού 9 745 705,88 ευρώ λόγω ελλείψεων σε βασικούς ελέγχους, η Ευρωπαϊκή Επιτροπή (στο εξής: Επιτροπή) παρέβη το άρθρο 52, παράγραφος 2, του κανονισμού (ΕΕ) 1306/2013 στο μέτρο που, στο πλαίσιο εκτίμησης της σοβαρότητας της μη συμμόρφωσης, της φύσης των παραβάσεων και της οικονομικής ζημίας που προκλήθηκε στην Ευρωπαϊκή Ένωση και:
               
                           1.
                        
                        
                           στηριζόμενη σε εσφαλμένη ερμηνεία του άρθρου 24, παράγραφοι 1 και 2, στοιχείο α', του κανονισμού (ΕΕ) 65/2011, κακώς διαπίστωσε ότι η διενεργηθέντες στη Λιθουανία έλεγχοι της συμμόρφωσης των αιτούντων είναι ανεπαρκείς διότι:
                           
                                       1.1
                                    
                                    
                                       οι έλεγχοι που διενήργησαν οι λιθουανικές αρχές όσον αφορά την ύπαρξη σχέσης μεταξύ ορισμένης επιχείρησης και συνδεόμενης επιχείρησης ή συνεργαζόμενης επιχείρησης στην αλλοδαπή δεν ήταν διεξοδικοί προκειμένου να επιβεβαιωθεί η ιδιότητα της προσφεύγουσας ως μικρής ή μεσαίας επιχείρησης·
                                    
                                 
                                       1.2
                                    
                                    
                                       στη Λιθουανία είναι αναποτελεσματική η παρακολούθηση των έργων που αναγνωρίζονται ως επικίνδυνα λόγω τεκμαιρόμενης δημιουργίας τεχνητών προϋποθέσεων·
                                    
                                 
                     
                           2.
                        
                        
                           στηριζόμενη σε εσφαλμένη ερμηνεία του άρθρου 24, παράγραφος 2, στοιχείο δ' του κανονισμού (ΕΕ) 65/2011 κακώς διαπίστωσε ότι η ποιότητα των ελέγχων σχετικά με τον εύλογο χαρακτήρα των δαπανών που διενεργήθηκαν στη Λιθουανία ήταν ανεπαρκής·
                        
                     
                           3.
                        
                        
                           στηριζόμενη σε εσφαλμένη ερμηνεία του άρθρου 26, παράγραφοι 1, στοιχείο δ, και 2, του κανονισμού (ΕΕ) 65/2011, κακώς διαπίστωσε ότι το σύστημα επιτόπιων ελέγχων που εφαρμόζεται στη Λιθουανία είναι ανεπαρκές·
                        
                     
                           4.
                        
                        
                           στηριζόμενη σε εσφαλμένη ερμηνεία του άρθρου 24, παράγραφος 2, στοιχείο α, του κανονισμού (ΕΕ) 65/2011, κακώς διαπίστωσε ότι τα αγαθά που αποκτήθηκαν στο πλαίσιο ενός εκ των ελεγχόμενων έργων χρησιμοποιήθηκαν κατ’ ουσίαν για σκοπούς άσχετους με το εν λόγω έργο.
                        
                     
         
               II.
            
            
               Επιβάλλοντας διόρθωση ποσού 546 351,91 ευρώ λόγω ελλείψεων σε βασικούς και επικουρικούς ελέγχους, η Επιτροπή παρέβη το άρθρο 52, παράγραφος 2, του κανονισμού (ΕΕ) 1306/2013 στο μέτρο που, στο πλαίσιο εκτίμησης της σοβαρότητας της μη συμμόρφωσης, της φύσης των παραβάσεων και της οικονομικής ζημίας που προκλήθηκε στην Ευρωπαϊκή Ένωση:
               
                           1.
                        
                        
                           παρέλειψε να λάβει υπόψη τους υπολογισμούς στους οποίους προέβησαν οι αρμόδιες αρχές της Δημοκρατίας της Λιθουανίας σε σχέση με την οικονομική ζημία που προκάλεσαν στην Ευρωπαϊκή Ένωση οι μη προβλεπόμενες από το δίκαιο της Ένωσης αποκλίσεις του συστήματος κυρώσεων όσον αφορά τις παραβάσεις των κανόνων για την αναγνώριση και την καταγραφή των ζώων κατά το έτος υποβολής αιτήσεων 2014·
                        
                     
                           2.
                        
                        
                           παρέλειψε να λάβει υπόψη τους υπολογισμούς στους οποίους προέβησαν οι αρμόδιες αρχές της Δημοκρατίας της Λιθουανίας σε σχέση με την οικονομική ζημία που προκάλεσε στην Ευρωπαϊκή Ένωση ο υπέρμετρα επιεικής έλεγχος όσον αφορά τη μη τήρηση των απαιτήσεων σχετικά με την αναγνώριση και την καταγραφή των ζώων κατά το έτος υποβολής αιτήσεων 2014·
                        
                     
                           3.
                        
                        
                           επίσης, στηριζόμενη σε εσφαλμένη ερμηνεία του άρθρου 51, παράγραφος 1, του κανονισμού (ΕΚ) 1122/2009, κακώς διαπίστωσε ότι η ανάλυση των κινδύνων στη Λιθουανία δεν συμμορφώνεται προς τον εν λόγω κανονισμό καθόσον δεν περιλαμβάνει παράγοντες κινδύνου συνδεόμενους με τα ζώα·
                        
                     
                           4.
                        
                        
                           επίσης, στηριζόμενη σε εσφαλμένη ερμηνεία του άρθρου 84 του κανονισμού (ΕΚ) 1122/2009, κακώς διαπίστωσε ότι η παρακολούθηση των αποτελεσμάτων των ελέγχων που διενεργήθηκαν στη Λιθουανία δεν συμμορφώνεται προς τον εν λόγω κανονισμό, διότι τα στατιστικά στοιχεία παρασχέθηκαν χωρίς να τηρηθούν πλήρως τα πρότυπα της Επιτροπής.